Trashëgimia politike e Presidentit Obama
Çështja e Iranit dhe ajo e siguracionit shëndetësor do të përkufizojnë trashëgiminë ende të pasigurtë politike të zotit Obama
Presidenti Obama përmbylli këtë javë një udhëtim historik në Afrikë. Vendlindja e babait të tij, Kenia, ishte një ndalesë e rëndësishme për zotin Obama, i cili po ia kushton kohën e mbetur të presidencës së tij ndërtimit të një trashëgimie, që vëzhguesit thonë se është herët për ta përkufizuar. Një udhëtim në vendlindjen e babait të tij u duk si kulmimi i një sërë fitoresh që presidenti pati arritur, ndër to edhe nënshkrimi i një marrëveshjeje historike bërthamore me Iranin. shprehet Presidenti Obama. Por, ekspertët thonë se kjo marrëveshje është si bixhoz, pasi e lë në dorë të Iranit, se si do ta gjykojë historia zotin Obama. thotë eksperti Dan Hapler. Ndër sukseset e tij në politikën e jashtme ishte vrasja e Osama bin Ladenit, dhënia fund e prezencës amerikane në Irak dhe Afganistan, si dhe mospërfshirja në konflikte të reja. Por, lindja e grupimit ekstrem Shteti Islamik, vë në pikëpyetje trashëgiminë e tij në Lindjen e Mesme. thotë analisti Aaron David Miller. Presidenti befasoi shumë njerëz duke rivendosur lidhjet me Kubën komuniste. tha zoti Obama. Por, këto ndryshime mund të mos mjaftojnë për të krijuar një trashëgimi, thotë Aaron David Miller, autor i librit “Fundi i madhështisë: Pse Amerika nuk mund ketë një tjetër president të madh”. Në SHBA, zgjedhja e tij si i pari president afrikano-amerikan ishte historike. Shumë amerikanë njohin rolin e tij në shpëtimin e vendit nga kolapsi ekonomik dhe miratimin e ligjit të sigurimit shëndetësor, Obamacare, reforma më e madhe në këtë sektor në historinë amerikane. Por, zgjedhja e tij nuk i dha dot fund racizmit në SHBA. Gjatë eulogjisë për nëntë viktimat e vrarë rishtazi gjatë një sulmi racist në Karolinën e Jugut, zoti Obama tha se askush nuk duhet të presë një transformim brenda natës të marrëdhënieve ndërmjet racave. Eulogjia e tij në kishë u konsiderua si një moment kulmor i presidencës së tij. Ky transformim, ashtu si pjesa më e madhe e trashëgimisë së zotit Obama, ndoshta nuk do të shfaqet plotësisht për disa vite në vazhdim.